M&L 34 Rheoli adnoddau ffisegol

|  |  |  |
| --- | --- | --- |
| **Deilliannau Dysgu** | **Meini Prawf Asesu** | **Canllawiau ac ystod**  **Mae’r ymgeisydd yn darparu tystiolaeth ei fod yn deall:** |
| 1.Gallu nodi’r angen am adnoddau ffisegol | * 1. Nodi gofynion o ran adnoddau o ddadansoddiadau o anghenion y sefydliad | Mae adnoddau ffisegol yn cynnwys safleoedd, cyfarpar, peiriannau, offer, deunyddiau a stoc, a bydd gofynion o ran adnoddau’n amrywio wrth ymateb i newidiadau, er enghraifft, mewn technoleg, ansawdd, dulliau gweithio a chynhyrchiant yn ogystal â newidiadau mewn deddfwriaeth, gofynion y farchnad a gofynion cwsmeriaid mewnol ac allanol. |
|  |  | *Yn y maen prawf hwn, mae gofyn i’r dysgwr nodi’r gofynion ar gyfer dau fath o adnodd ffisegol o ddadansoddiadau o anghenion y sefydliad ar gyfer yr adnoddau hynny.* |
|  | * 1. Gwerthuso dewisiadau amgen ar gyfer cael adnoddau ffisegol | Mae nifer o ddewisiadau ar gael ar gyfer cael adnoddau ffisegol, yn dibynnu ar y math o adnodd ffisegol sydd ei angen a sefyllfa ariannol y sefydliad a gweithdrefnau caffael.  Gall sefydliadau ddewis, er enghraifft, prydlesu offer drud yn hytrach na phrynu, neu brynu deunyddiau crai ar gredyd, er mwyn cynnal llif arian cryf. |
|  |  | *Yn y maen prawf hwn, mae gofyn i’r dysgwr werthuso pum dewis amgen neu fwy ar gyfer cael adnoddau ffisegol er mwyn canfod sut maen nhw’n gweithio ac er mwyn dod i gasgliadau a/neu gyflwyno argymhellion. (Efallai eich bod am ystyried dewisiadau amgen ar gyfer y ddau fath o adnodd ffisegol yr ydych wedi’u nodi yn AC 1.1).* |
| * 1. Gwerthuso’r effaith ar y sefydliad o gyflwyno adnoddau ffisegol | Dylid mynd i’r afael â’r maen prawf hwn ar y cyd â AC 3.2, h.y. *ar ôl* cymryd camau gweithredu i sicrhau bod adnoddau ffisegol yn cael eu defnyddio yn unol â chyfarwyddiadau gwneuthurwyr. |
| *Yn y maen prawf hwn, mae gofyn i’r dysgwr werthuso’r gwaith o gyflwyno dau fath o adnodd ffisegol a nodir er mwyn canfod eu heffaith ar y sefydliad ac er mwyn dod i gasgliadau a/neu gyflwyno argymhellion. (Gall ‘effaith’ gynnwys, er enghraifft, yr angen am lai o staff, neu am hyfforddiant staff, neu am newidiadau i ddulliau monitro neu weithio).* |
| * 1. Nodi’r dewis gorau posibl sy’n bodloni’r gofynion gweithredol ar gyfer adnoddau ffisegol | Bydd y dewis gorau posibl sy’n bodloni’r gofynion gweithredol ar gyfer adnoddau ffisegol yn dibynnu ar nifer o ffactorau, h.y. mae'n rhaid i’r adnoddau ffisegol fod yn addas i’r diben a dylid eu cael am y pris gorau posibl er mwyn bodloni’r gofynion gweithredol o ran ansawdd, maint, amser a lleoliad, ac mae’n rhaid eu cael yn unol â pholisïau a gweithdrefnau caffael y sefydliad a gofynion cyfreithiol. |
| *Yn y maen prawf hwn, mae gofyn i’r dysgwr nodi’r dewis(iadau) gorau posibl sy’n bodloni’r gofynion gweithredol ar gyfer dau fath o adnoddau ffisegol a nodir. (Nodwch y gallai’r un dewis fod y dewis gorau posibl i’r ddau fath o adnoddau ffisegol a nodir).* |
| 2. Gallu cael adnoddau ffisegol | 2.1 Datblygu achos busnes ar gyfer adnoddau ffisegol a gefnogir gan dystiolaeth, amcangyfrifon o gostau, trefniadau wrth gefn a dadansoddiadau o fanteision tebygol | Mae achos busnes yn ddogfen ffurfiol, strwythuredig sy’n cyflwyno’r rhesymeg dros gychwyn ffordd benodol o weithredu. |
| *Yn y maen prawf hwn, mae gofyn i’r dysgwr ddatblygu achos busnes ar gyfer dau fath o adnodd ffisegol a nodir a gefnogir gan dystiolaeth, amcangyfrifon o gostau, trefniadau wrth gefn a dadansoddiadau o fanteision tebygol.* |
| 2.2 Cael awdurdod ac ymrwymiad ariannol ar gyfer y gwariant gofynnol | Mae’n rhaid i awdurdod ac ymrwymiad ariannol ar gyfer unrhyw wariant gofynnol mewn achos busnes gydymffurfio â pholisïau a gweithdrefnau perthnasol y sefydliad. |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi cael awdurdod ac ymrwymiad ariannol ar gyfer y gwariant gofynnol ar gyfer y ddau fath o adnodd ffisegol a nodir.* |
| 2.3 Trafod y gwerth gorau o ran contractau yn unol â safonau a gweithdrefnau’r sefydliad. | Gellir diffinio ‘gwerth gorau’ fel y cyfaddawd rhwng pris a pherfformiad sy’n darparu’r fantais gyffredinol fwyaf o fewn gofynion gweithredol |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi trafod y gwerth gorau o ran contractau ar gyfer dau fath o adnodd ffisegol a nodir yn unol â safonau a gweithdrefnau’r sefydliad.* |
| 2.4 Cydymffurfio â pholisïau a gweithdrefnau, gofynion cyfreithiol a moesegol y sefydliad wrth gael adnoddau ffisegol | Mae pwysigrwydd glynu wrth bolisïau a gweithdrefnau’r sefydliad eisoes wedi’u nodi yn AC 1.2, AC 2.2 a AC 2.3.  Mae angen i’r dysgwr bellach ddarparu unrhyw dystiolaeth ychwanegol er mwyn dangos y cydymffurfir â gofynion cyfreithiol a moesegol. |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi cydymffurfio â pholisïau a gweithdrefnau, gofynion cyfreithiol a moesegol y sefydliad wrth gael dau fath o adnodd ffisegol a nodir.* |
| 2.5 Gwirio bod yr adnoddau ffisegol a gafwyd yn cyfateb i’r rhai a archebwyd | *Yn y maen prawf hwn, mae gofyn i’r dysgwr ddarparu tystiolaeth ei fod wedi gwirio bod dau adnodd ffisegol a nodwyd ac a gafwyd yn cyfateb i’r rhai a archebwyd.* |
| 3. Gallu rheoli’r defnydd o adnoddau ffisegol | 3.1 Cymryd camau gweithredu er mwyn sicrhau y defnyddir adnoddau ffisegol yn unol â chyfarwyddiadau gwneuthurwyr | *Yn y maen prawf hwn, mae gofyn i’r dysgwr ddarparu tystiolaeth ei fod wedi cymryd camau gweithredu er mwyn sicrhau y defnyddir dau fath o adnodd ffisegol a nodir yn unol â chyfarwyddiadau gwneuthurwyr.* |
| 3.2 Gwerthuso effeithlonrwydd adnoddau ffisegol yn erbyn meini prawf a gytunwyd | Dylai’r meini prawf a ddefnyddir ar gyfer gwerthuso gynnwys y rhai a nodwyd ar gyfer gofynion gweithredol mewn ymateb i AC 1.4 |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi gwerthuso effeithlonrwydd adnoddau ffisegol yn erbyn meini prawf a gytunwyd er mwyn darparu casgliadau neu argymhellion.* |
| 3.3 Argymell gwelliannau i’r defnydd o adnoddau ffisegol ac arferion gweithio cysylltiedig | Ar ôl gwerthuso effeithlonrwydd (AC 3.2) ac effaith (AC 1.3) dau fath o adnodd ffisegol a nodir, bydd y dysgwr mewn sefyllfa i argymell gwelliannau i sut y cânt eu defnyddio ac i arferion gweithio cysylltiedig. |
| *Yn y maen prawf hwn, mae gofyn i’r dysgwr argymell gwelliannau i’r defnydd o ddau adnodd ffisegol a nodir ac i’r defnydd o arferion gweithio cysylltiedig.* |
| 3.4 Dadansoddi manteision cyfarpar effeithiol i arbed ynni a’r amgylchedd | Ar gyfer llawer o fusnesau, y prif reswm dros fuddsoddi mewn adnoddau sy’n arbed ynni ac sy’n ecogyfeillgar yw er mwyn gwella trosiant ac elw drwy leihau costau ynni.  Mae buddsoddiad o’r fath yn lleihau costau yn y tymor byr ac yn lleihau’r risg o ddioddef effaith niweidiol yn sgil prisiau yn codi yn y dyfodol.  Mae’r arbedion cost yn helpu i gynyddu effeithlonrwydd, yn rhoi hwb i gystadleurwydd ac yn gwella enw da’r busnes fel sefydliad ecogyfeillgar.  Fwyfwy, mae busnesau’n datblygu cynlluniau a pholisïau cynaliadwyedd er mwyn bodloni’r galw cynyddol gan ddefnyddwyr a’r pwysau cyhoeddus am gynhyrchion a phrosesau cynaliadwy sy’n cael yr effaith leiaf posibl ar yr amgylchedd. |
| *Yn y maen prawf hwn, mae gofyn i’r dysgwr ddadansoddi manteision cyfarpar effeithiol i arbed ynni a’r amgylchedd er mwyn nodi’r achosion posibl a/neu ddod i gasgliadau.* |